​ກໍາ​ປູ​ເຈຍ ອອກກົດໝາຍ ການໝິ່ນປະໝາດ ກະສັດ 
ພວກ​ນັກ​ສັງ​ເກດ​ການ​ເວົ້າວ່າ ​ກົດໝາຍກ່ຽວກັບ​ ການໝິ່ນປະໝາດກະສັດ ໄດ້​ຖືກ​ນໍາ​ໃຊ້ ​ແບບ​ຜິດພາດ​ຢ່າງ​ໂຈ່ງ​ແຈ້ງ ​ແລະ​ມີ​ລັກສະນະ​ເປັນລະບົບ​ ເພື່ອ​ເຮັ​ດ​ໃຫ້​ພວກ​ທີ່​ຄັດຄ້ານ ທາງ​ການ​ເມືອງມິດ​ງຽບ​ໄປ.
ຊາວກໍາປູເຈຍດຽວນີ້ມີພັນທະທີ່ຢູ່ພາຍໃຕ້ລັດຖະທໍາມະນູນທີ່ຕ້ອງ "ປ້ອງກັນປິຕຸພູມ ຂອງຕົນ" ແລະຖືກເກືອດຫ້າມບໍ່ໃຫ້ໝິ່ນປະໝາດກະສັດຊຶ່ງໄດ້ບັນຍັດໄວ້ ຢູ່ໃນການ ປ່ຽນແປງຂອງນິຕິກໍາໃໝ່ຫລາຍຢ່າງ ທີ່ພວກນັກສັງເກດການເວົ້າວ່າ ເປັນການສະ ເໜີໃຫ້ມີການທໍາລາຍ ຕໍ່ສິດເສລີພາບພາບຂອງພົນລະເມືອງຢູ່ໃນປະເທດນັ້ນຢ່າງ ດົນນານ ກົດໝາຍໃໝ່ກ່ຽວກັບການໝິ່ນປະໝາດກະສັດ ທີ່ຄ້າຍຄືກັນກັບກົດໝາຍຢູ່ປະເທດ ໄທນັ້ນ ພວກນັກສັງເກດການເວົ້າວ່າ ໄດ້ຖືກນໍາໃຊ້ແບບຜິດພາດຢ່າງໂຈ່ງແຈ້ງ ແລະ ມີລັກສະນະເປັນລະບົບເພື່ອເຮັດໃຫ້ພວກທີ່ຄັດຄ້ານທາງການເມືອງມິດງຽບໄປໂດຍ ການຈະຈໍາຄຸກພວກເຂົາເຈົ້າເປັນເວລານານແຕ່ນຶ່ງ ຫາ 5 ປີ ກົດໝາຍດັ່ງກ່າວໄດ້ຖືກຮັບຮອງເອົາໂດຍສະພາແຫ່ງຊາດຂອງກໍາປູເຈຍ ໃນວັນພຸດ ທີ່ຜ່ານມານີ້ ພ້ອມໆກັນກັບການດັດແກ້ລັດຖະທໍາມະນູນທີ່ບໍ່ມີຄວາມຈະແຈ້ງຈຳນວນ ນຶ່ງ ຊຶ່ງໃນນັ້ນມີການປ່ຽນແປງ ທີ່ອະນຸຍາດໃຫ້ມີການຖອນສິດໃນການປ່ອນບັດເລືອກ ຕັ້ງຂອງຜູ້ກະທໍາຜິດຢ່າງເປັນການຖາວອນ ທ່ານ ຈີນ ມາລິນ (Chin Malin) ໂຄສົກປະຈໍາກະຊວງຍຸຕິທໍາ ເວົ້າວ່າກົດ ໝາຍກ່ຽວ ກັບການໝິ່ນປະໝາດກະສັດ "ມີຄວາມຈໍາເປັນຫລາຍ" ເພື່ອເຮັດໃຫ້ວິທີການທີ່ພົນ ລະມືອງ "ໃຊ້ສິດເສລີພາບຂອງຕົນ" ຢ່າງເປັນລະບຽບ ໂດຍໄດ້ເນັ້ນວ່າກົດໝາຍດັ່ງ ກ່າວແມ່ນນໍາໃຊ້ແຕ່ກັບຜູ້ທີ່ໝິ່ນປະໝາດ ກະສັດເທົ່ານັ້ນ ແລະບໍ່ໄດ້ໃຊ້ກັບສະມາຊິກ ຄົນອື່ນ ທີ່ເປັນເຊື້ອພະວົງ ທ່ານກ່າວເພີ້ມອີກວ່າ